Purdue University

Purdue University er et delstatseid, land-grant-universitet i West Lafayette i delstaten Indiana, USA, ca. 100 km nord for Indianapolis og ca. 200 km sørøst for Chicago. Purdue har også colleger i Westville  og Hammond, IN. Det er i alt seks campuser, åtte colleger og fjorten skoler under Purdue University System.

Disse må ikke forveksles med de to lærestedene som bærer navnet Indiana University - Purdue University i byene Indiana og Fort Wayne, som hører inn under Indiana University, og så det eid av delstaten.

Universitetet fikk sitt navn etter forretningsmannen John Purdue, som gav en stor pengesum ved oppstarten i 1869. Lærestedet har hatt en meget sentral plass innen utviklingen av flyindustrien og flygningen i USA. Den kvinnelige pioneren Amelia Earhart kom til Purdue i 1935 og fikk flere kvinner til å trekke til flygningen. I alt 25 astronauter har studert ved Purdue, deriblant den første på månen – Neil Armstrong – og den siste mannen på månen – Eugene Cernan. Det foregår en massiv satsing på høyteknologisk forskning ved universitetet.

Collegene og de mest kjente skolene ved Purdue omfatter:
 College of Agriculture
 College of Consumer and Family Sciences
 College of Education
 College of Engineering
 College of Liberal Arts
 College of Pharmacy, Nursing, and Health Sciences
 College of Science
 College of Technology
 School of Aeronautics and Astronautics
 Weldon School of Biomedical Engineering
 Krannert School of Management
 School of Pharmacy and Pharmaceutical Sciences
 School of Veterinary Medicine

Purdue University System har ca. 70 000 studenter, hvorav ca. 39 228 i West Lafayette høsten 2006. Skolepengene ved samme lærested var samtidig US$ 7 096 årlig, men bare omkring US$ 5 000 ved de andre campusene.

Følgende læresteder er de viktigste innenfor Purdue University:
 PU, West Lafayette (1869) – 39 228 studenter opp til doktorgradsnivå
 PU Calumet, Hammond (1951) – 9 303 studenter opp til mastergradsnivå
 PU North Central, Westville (1967) – 3 724 studenter opp til mastergradsnivå

Purdue er kjent og rangert blant de beste universitetene i USA innenfor ingeniørvitenskap, jordbruksfag og administrative fag. Ikke minst har Purdue framhevet seg innenfor flyforskning og romforskning. Idrettslig er Purdue kjent for sine fremragende fotballag og basketballag, som populært kalles «The Boilermakers».

Referanser

Eksterne lenker 
 

Universiteter i Indiana
Utdanningsinstitusjoner etablert i 1869
1869 i USA